b'\n_START_ARTICLE_\nAndrew Carnegie\n_START_SECTION_\nBiografija\n_START_PARAGRAPH_\nKarnegis gim\xc4\x97 1835\xc2\xa0m. lapkri\xc4\x8dio 25 d. Dunfermline (\xc5\xa0kotijoje), aud\xc4\x97jo \xc5\xa1eimoje. \xc4\xae mokykl\xc4\x85 prad\xc4\x97jo eiti sulauk\xc4\x99s 8\xc2\xa0m. Industrializacijos metais (XIX a. pab.) audimo stakl\xc4\x97s buvo pakeistos ma\xc5\xa1inomis, tod\xc4\x97l suma\xc5\xbe\xc4\x97jusios \xc5\xa1eimos pajamos vert\xc4\x97 emigruoti. Tai skatino ir 1840\xc2\xa0m. \xc4\xaf Pensilvanij\xc4\x85 i\xc5\xa1vykusios Karnegio mamos seserys. 1848\xc2\xa0m. gegu\xc5\xbe\xc4\x97s 17 d. Karnegio \xc5\xa1eima i\xc5\xa1 Glasgow burlaiviu pasiek\xc4\x97 Niujork\xc4\x85, tada Allegheny bei Pitsburg\xc4\x85 (Pensilvanija), kur \xc5\xa1eima ir apsistojo._NEWLINE_B\xc5\xabdamas 12 met\xc5\xb3, Karnegis dirbo ritininku (rit\xc4\x97) medviln\xc4\x97s verpykloje (u\xc5\xbedarbis\xc2\xa0\xe2\x80\x93 1,20 dolerio per savait\xc4\x99). Po 12 val. trunkan\xc4\x8dios darbo dienos jis dar mok\xc4\x97si vakarin\xc4\x97je mokykloje. B\xc5\xabdamas 14\xc2\xa0m. prad\xc4\x97jo dirbti Pitsburgo telegrafo stotyje, kur j\xc4\xaf pasteb\xc4\x97jo Pensilvanijos Railroad Vakar\xc5\xb3 Divizijos vadovas Tomas A. Skotas ir paskyr\xc4\x97 savo sekretoriumi. Endriu Karnegis kop\xc4\x97 karjeros laiptais ir \xc4\x97m\xc4\x97 vadovauti Pitsburgo regiono gele\xc5\xbeinkeliams. Skotui recesijos karo metu tapus karo viceminstru, Karnegis kartu su juo vyko \xc4\xaf Washington, D.C. ir dirbo jo de\xc5\xa1ini\xc4\x85ja ranka (organizavo karin\xc4\x99 telegrafo ry\xc5\xa1i\xc5\xb3 sistem\xc4\x85)._NEWLINE_Karnegio gyvas protas rasdavo veiklos ni\xc5\xa1as ten, kur niekas kitas j\xc5\xb3 nepasteb\xc4\x97davo. Jis nuolat gilindavosi \xc4\xaf jo d\xc4\x97mes\xc4\xaf patraukusius rei\xc5\xa1kinius, dom\xc4\x97josi \xc4\xafvairiomis sritimis. D\xc4\x97l \xc5\xa1i\xc5\xb3 savybi\xc5\xb3 Endriu pasteb\xc4\x97jo (tuo metu gele\xc5\xbeinkelio \xc4\xafmon\xc4\x97s vadovas) Tomas Skotas ir pasikviet\xc4\x97 septyniolikmet\xc4\xaf \xc4\xaf savo \xc4\xafmon\xc4\x97s biur\xc4\x85._NEWLINE_Karnegis dirbo asmeniniu Skoto telegrafistu bei pasiuntinuku, j\xc4\xaf nuolat pasiimdavo \xc4\xaf tarnybines kelion\xc4\x97s ir pa\xc5\xbeindino su visais gele\xc5\xbeinkelio verslo etapais. Skotas apie Karneg\xc4\xaf sakydavo \xe2\x80\x9cmano berniukas Endi\xe2\x80\x9d._NEWLINE_Karnegio iniciatyvumas netruko pasireik\xc5\xa1ti. Kart\xc4\x85 i\xc5\xa1vykus Skotui, Endriu gavo telegram\xc4\x85 apie nedidelio prekinio e\xc5\xa1alono avarij\xc4\x85\xc2\xa0\xe2\x80\x93 du vagonai buvo u\xc5\xbeblokav\xc4\x99 gele\xc5\xbeinkel\xc4\xaf ir jud\xc4\x97jimas buvo sustoj\xc4\x99s. Karnegis T. Skoto vardu nusiunt\xc4\x97 telegram\xc4\x85: \xe2\x80\x9cSudeginkite vagonus ir atlaisvinkite keli\xc4\x85\xe2\x80\x9d. U\xc5\xbe tok\xc4\xaf nurodym\xc4\x85 buvo galima tik\xc4\x97tis atleidimo i\xc5\xa1 darbo, ta\xc4\x8diau Skotas v\xc4\x97liau aprobavo tok\xc4\xaf Karnegio poelg\xc4\xaf (daug nepasieks tas, kas daro tik tai, kas jam nurodoma). Jau po keli\xc5\xb3 m\xc4\x97nesi\xc5\xb3 tai tapo visuotine praktika, kuomet nuo b\xc4\x97gi\xc5\xb3 nuried\xc4\x97j\xc4\x99 vagonai buvo deginami: tokia priemon\xc4\x97 pagreitino kam\xc5\xa1\xc4\x8di\xc5\xb3 gele\xc5\xbeinkeli\xc5\xb3 transporte pa\xc5\xa1alinim\xc4\x85 bei suma\xc5\xbeindavo bendr\xc4\x85 praradim\xc5\xb3 vert\xc4\x99._NEWLINE_Karnegis mir\xc4\x97 1919\xc2\xa0m. lapkri\xc4\x8dio 11 d. Lenokse, JAV. Palaidotas Taritauno Sleepy Hollow kapin\xc4\x97se.\n_START_SECTION_\nInvesticin\xc4\x97 veikla\n_START_PARAGRAPH_\nPirm\xc4\x85sias nuolatines ir gana dideles pajamas Karnegis gavo i\xc5\xa1 investicij\xc5\xb3. T. Skotas pasi\xc5\xabl\xc4\x97 jam sukaupus 200 doleri\xc5\xb3 juos investuoti \xc4\xaf labai pelning\xc4\x85 versl\xc4\x85. Reikiamus pinigus Karnegis gavo i\xc5\xa1 motinos, kuri juos gavo i\xc5\xa1 vietinio bankininko paskol\xc4\x85, u\xc5\xbesta\xc4\x8diusi nam\xc4\x85._NEWLINE_Po dvej\xc5\xb3 met\xc5\xb3 \xc4\xafd\xc4\x97jimai Karnegiui kasmet atne\xc5\xa1davo 5 000 dol. pelno. \xc5\xa0is investicija T. Skoto d\xc4\x97ka esmingai pakeit\xc4\x97 E. Karnegio gyvenimo keli\xc4\x85: Endriu suprato, kad pinigai daro pinigus. Gele\xc5\xbeinkeli\xc5\xb3 direktorius Skotas kartu investuodavo pinigus, pavyzd\xc5\xbeiui, \xc4\xaf firm\xc4\x85, kuri u\xc5\xbesi\xc4\x97m\xc4\x97 vagon\xc5\xb3 gamyba._NEWLINE_Po to, kai abu u\xc5\xbe\xc4\x97m\xc4\x97 vadovaujan\xc4\x8dias pareigas Pensilvanijos gele\xc5\xbeinkeliuose, jie pirkdavo vagonus b\xc5\xabtent i\xc5\xa1 \xc5\xa1ios firmos. Kad viskas atrodyt\xc5\xb3 nepriekai\xc5\xa1tingai, Karnegis Skoto investicin\xc4\xaf ind\xc4\x97l\xc4\xaf \xc4\xafformindavo savo vardu, o \xc5\xa1is\xc2\xa0\xe2\x80\x93 \xc5\xbemonos vardu. Greitai Endriu atlyginimas (2 500 dol. per metus) \xc4\x97m\xc4\x97 sudaryti tik 5\xc2\xa0% procent\xc5\xb3 jo pajam\xc5\xb3._NEWLINE_Tik\xc4\x97tina, kad abu verslininkai sudarin\xc4\x97jo finansines operacijas (pasinaudodavo inside informacija), nors tuo metu pagal galiojan\xc4\x8dius \xc4\xafstatymus visa tai buvo visi\xc5\xa1kai legalu. Dabartiniu po\xc5\xbei\xc5\xabriu\xc2\xa0\xe2\x80\x93 tai buvo interes\xc5\xb3 konflikto situacija, kadangi tas pats asmuo tuo pat metu buvo ir \xc4\xafmon\xc4\x97s tarnautojas bei valdytojas kompanijos, i\xc5\xa1 kurios \xc4\xafmon\xc4\x97 pirkdavo med\xc5\xbeiagas (buvo eliminuojama laisva gamini\xc5\xb3 tiek\xc4\x97j\xc5\xb3 konkurencija).\n_START_SECTION_\nPlieno pramon\xc4\x97\n_START_PARAGRAPH_\nPasibaigus karui, Karnegis tapo A. Scotto \xc4\xafp\xc4\x97diniu ir vadovavo gele\xc5\xbeinkelio kompanijoje (Western Division, Pennsylvania Railroad). 1865\xc2\xa0m. jis paliko \xc4\xafmon\xc4\x99, nor\xc4\x97damas steigti savo versl\xc4\x85._NEWLINE_Karnegis toliau s\xc4\x97kmingai investavo pinigus \xc4\xaf daugel\xc4\xaf gele\xc5\xbeinkelio sto\xc4\x8di\xc5\xb3 ir gele\xc5\xbeinkelio dirbtuvi\xc5\xb3 \xc4\xafmoni\xc5\xb3. Pati did\xc5\xbeiausia investicija\xc2\xa0\xe2\x80\x93 20\xc2\xa0% Keystone Bridge akcij\xc5\xb3. Reguliariai lankydamasis Anglijoje, jis pasteb\xc4\x97jo spart\xc5\xb3 metalurgijos pramon\xc4\x97s vystym\xc4\x85si._NEWLINE_Karneg\xc4\xaf su\xc5\xbeav\xc4\x97jo Henry Bessemer\xc2\xa0\xe2\x80\x93 jo gele\xc5\xbeies pavertimas plienu. Jam tapo ai\xc5\xa1ku, kad plienas pakeis sunkiosios produkcijos sud\xc4\x97tines dalis, tod\xc4\x97l 1870\xc2\xa0m. \xc4\xafreng\xc4\x97 prim\xc4\x85j\xc4\x85 auk\xc5\xa1takrosn\xc4\x99 pagal Besemerio id\xc4\x97jas. 1873\xc2\xa0m. pastat\xc4\x97 prim\xc4\x85j\xc4\x85 plieno gamykl\xc4\x85, kuri\xc4\x85 pavadino buvusio darbdavio (Pennsylvania Railroad kompanijoje) J. Edgaras Tompsonas (J. Edgar Thompson) vardu. Tai buvo puiki investicija, kadangi jau vos tik pasta\xc4\x8dius gamykl\xc4\x85, min\xc4\x97ta kompanija pateik\xc4\x97 didel\xc4\xaf u\xc5\xbesakym\xc4\x85._NEWLINE_\xc4\xaemon\xc4\x97s valdyme dalyvavo daug partneri\xc5\xb3, ta\xc4\x8diau Karnegis steng\xc4\x97si visada i\xc5\xa1laikyti bals\xc5\xb3 daugum\xc4\x85. 1881\xc2\xa0m. jo firma susijung\xc4\x97 su Henry Clay Frick \xc4\xafmone. Prie\xc5\xa1 tai Carnegie buvo vienas geriausi\xc5\xb3 \xc5\xa1io kokso gamintojo klient\xc5\xb3, susijungdamas veikl\xc4\x85, jis s\xc4\x97kmingai integravo abi \xc4\xafmones (vertikalusis susijungimas)._NEWLINE_1889\xc2\xa0m. Karnegis pasitrauk\xc4\x97 i\xc5\xa1 \xc4\xafmon\xc4\x97s valdymo. J\xc4\xaf jis perdav\xc4\x97 savo verslo partneriui Henry Clay Frick. Tuo metu \xc4\xafmon\xc4\x97 tur\xc4\x97jo daug auk\xc5\xa1takrosni\xc5\xb3 Pitsburgo regione. Frikas 1892\xc2\xa0m. visas verslo dalis apjung\xc4\x97 \xc4\xaf Carnegie Steel Company \xc4\xafmon\xc4\x99. Tai buvo did\xc5\xbeiausias plieno koncernas pasaulyje.\n_START_SECTION_\nNeramumai kompanijoje\n_START_PARAGRAPH_\nSiekiant ma\xc5\xbeinti s\xc4\x85naudas, taupyta eksploatuojant darbuotojus, kurie dirbo po 12 valand\xc5\xb3 per par\xc4\x85, visas 7 savait\xc4\x97s dienas\xc2\xa0\xe2\x80\x93 ir vienintel\xc4\x97 i\xc5\xa1eigin\xc4\x97 diena metuose tebuvo JAV Nepriklausomyb\xc4\x97s diena. Filosofas Spenseris, su\xc5\xbeinoj\xc4\x99s apie darbinink\xc5\xb3 darbo s\xc4\x85lygas Karnegio gamyklose, vie\xc5\xa1ai parei\xc5\xa1k\xc4\x97: Pusmetis darbo Karnegio gamykloje tolygu savi\xc5\xbeudybei._NEWLINE_Homstedo gamykloje pasipyl\xc4\x97 streikai, kuriems vadovavo Amalgamated Iron and Steel Workers Union profs\xc4\x85jungos. Karnegis tuo metu buvo \xc5\xa0kotijoje. Frikas pasamd\xc4\x97 300 streiklau\xc5\xbei\xc5\xb3, taip pat sekli\xc5\xb3 tarnybas, kurios tur\xc4\x97jo infiltruoti savo agentus \xc4\xaf profs\xc4\x85jungas. Ginkluoto konflikto metu \xc5\xbeuvo 10 \xc5\xbemoni\xc5\xb3 (7 darbininkai ir 3 agentai), 60 buvo su\xc5\xbeeista._NEWLINE_Homstede buvo \xc4\xafvesta nepaprastoji pad\xc4\x97tis, neramuma\xc5\xb3 mal\xc5\xa1inimui atvyko nacionalin\xc4\x97s gvardijos daliniai. Karnegis buvo nepatenkintas Friko veiksmais, ta\xc4\x8diau vie\xc5\xa1ai kritikuoti veng\xc4\x97. Tolesni partneri\xc5\xb3 konfliktai privert\xc4\x97 Karneg\xc4\xaf 1899\xc2\xa0m. u\xc5\xbe 15 mln. doleri\xc5\xb3 i\xc5\xa1pirkti Friko turimas akcijas. 1901\xc2\xa0m., i\xc5\xa1\xc4\x97j\xc4\x99s \xc4\xaf pensij\xc4\x85, Karnegis savo kompanij\xc4\x85 pardav\xc4\x97 u\xc5\xbe 250 mln. doleri\xc5\xb3.\n_START_SECTION_\nS\xc4\x97km\xc4\x97s filosofija\n_START_PARAGRAPH_\nInterviu metu Karnegis sutiko jaun\xc4\x85 \xc5\xbeurnalist\xc4\x85 Napoleon\xc4\x85 Hil\xc4\x85, kuriam nusprend\xc4\x97 perduoti savo sukaupt\xc4\x85 patirt\xc4\xaf, taip pat paved\xc4\x97 apklausti turtingiausius JAV \xc5\xbemones ir, remiantis gautomis \xc5\xbeiniomis, i\xc5\xa1vesti s\xc4\x97km\xc4\x97s formul\xc4\x99 ir parengti straipsni\xc5\xb3 serij\xc4\x85. Taip jis paskatino bestselerio \xe2\x80\x9eGalvok ir b\xc5\xabk turtingas!\xe2\x80\x9c atsiradim\xc4\x85.\n_START_SECTION_\nFilantropija\n_START_PARAGRAPH_\nE. Karnegis turt\xc5\xb3 kaupimo nelaik\xc4\x97 savo gyvenimo tikslu. S\xc4\x97km\xc4\x97 buvo pagrindinis jo gyvenimo siekis. Jis nor\xc4\x97jo pirmauti bet kurioje veikloje, kurios jis imdavosi. Jaunyst\xc4\x97je jis buvo s\xc4\x85\xc5\xbeiningas iki skrupulumo ir \xc5\xa1ventai laik\xc4\x97si visuomen\xc4\x97je priimt\xc5\xb3 norm\xc5\xb3._NEWLINE_Sulaukus 33 met\xc5\xb3, Karneg\xc4\xaf u\xc5\xbeklupo vidurio am\xc5\xbeiaus kriz\xc4\x97. Jis ra\xc5\xa1\xc4\x97, kad lig\xc5\xa1iolin\xc4\x97 veikla gali j\xc4\xaf visi\xc5\xa1kai sugadinti, ir taip, kad visi\xc5\xa1kas atsistatymas bus jau ne\xc4\xafmanomas. Karnegis pasi\xc5\xbead\xc4\x97jo sau atiduoti verslui dar por\xc4\x85 met\xc5\xb3 ir po to i\xc5\xa1eiti \xc4\xaf pensij\xc4\x85 bei savo veikl\xc4\x85 pa\xc5\xa1v\xc4\x99sti labdarai._NEWLINE_Karnegis i\xc5\xa1 dalies buvo nenuoseklus, i\xc5\xa1 dalies nepastovaus tipo (kalbant apie dvasingum\xc4\x85): jis nuolat pl\xc4\x97\xc5\xa1\xc4\x97si tarp dviej\xc5\xb3 pol\xc4\x97ki\xc5\xb3\xc2\xa0\xe2\x80\x93 religingumo, altruizmo, b\xc5\xabdingo jo t\xc4\x97vui ir ma\xc5\xbeajam broliui, ir i\xc5\xa1 kitos pus\xc4\x97s\xc2\xa0\xe2\x80\x93 visi\xc5\xa1ko materializmo, nesvetimo jo motinai._NEWLINE_1889\xc2\xa0m. i\xc5\xa1leistoje knygoje \xe2\x80\x9eTurto evangelija\xe2\x80\x9c (\xe2\x80\x9eThe Gospel of Wealth\xe2\x80\x9c) Karnegis ra\xc5\xa1\xc4\x97: \xc5\xbdmogus, kuris mir\xc5\xa1ta turtingas, mir\xc5\xa1ta g\xc4\x97doje. Vadovaudamasis \xc5\xa1iuo leitmotyvu, Karnegis \xc4\xafk\xc5\xabr\xc4\x97 daugyb\xc4\x99 fond\xc5\xb3 JAV ir Europoje, r\xc4\x97m\xc4\x97 \xc4\xafvairiausias sritis. I\xc5\xa1 viso tam buvo i\xc5\xa1leista apie 350 mln. doleri\xc5\xb3._NEWLINE_Laikra\xc5\xa1tyje The North American Review  1889\xc2\xa0m. buvo publikuotas straipsnis, kuriame buvo pagr\xc4\xafsta Karnegio filantropin\xc4\x97s veiklos filosofija. Karnegis nor\xc4\x97jo remti tik tuos, kurie patys sau gali pad\xc4\x97ti\xc2\xa0\xe2\x80\x93 stropius ir ambicingus \xc5\xbemones,- Pagalba\xc2\xa0\xe2\x80\x93 vardan savipagalbos.\n_START_SECTION_\nFondai \xc5\xbe\xc5\xabstan\xc4\x8dius gelb\xc4\x97jusi\xc5\xb3 asmen\xc5\xb3 artimiesiems remti\n_START_PARAGRAPH_\nE. Karneg\xc4\xaf 1904\xc2\xa0m. su\xc5\xbeav\xc4\x97jo nesavanaudi\xc5\xa1kas dviej\xc5\xb3 vyr\xc5\xb3, rizikavusi\xc5\xb3 savo gyvybe, poelgis, kai sprogus minai, jie i\xc5\xa1gelb\xc4\x97jo daug su\xc5\xbeeist\xc5\xb3j\xc5\xb3, ta\xc4\x8diau kartu su kitais 179 \xc5\xbemon\xc4\x97mis \xc5\xbeuvo. Karnegis vienuolikoje \xc5\xa1ali\xc5\xb3 \xc4\xafk\xc5\xabr\xc4\x97 fondus (Carnegie Hero Trust Funds), skatinusius nesavanaudi\xc5\xa1kus poelgius ir teikusius finansin\xc4\x99 param\xc4\x85 \xc5\xbeuvusi\xc5\xb3 didvyri\xc5\xb3 artimiesiems. Pirmasis toks fondas buvo \xc4\xafsteigtas 1904\xc2\xa0m. JAV (Carnegie Hero Fund Commission)._NEWLINE_1908\xc2\xa0m. D. Britanijoje CHTF, Pranc\xc5\xabzijoje, VFR (1910), Belgijoje (1911), Danijoje (1911), Italijoje, Nyderlanduose, Norvegijoje (1911), \xc5\xa0vedijoje (1911) bei \xc5\xa0veicarijoje.\n_START_SECTION_\nTarptautin\xc4\x97s taikos fondas (TTF)\n_START_PARAGRAPH_\n1910\xc2\xa0m. Karnegis perdav\xc4\x97 10 mln doleri\xc5\xb3 Taikos fondui \xe2\x80\x9eCarnegie Endowment for International Peace\xe2\x80\x9c \xc4\xafkalb\xc4\x97tas filosofo ir taikos puosel\xc4\x97tojo Nicholas Murray Butler. Am 25. November 1910 11 25 per jo 75-\xc4\x85j\xc4\xaf gimtadien\xc4\xaf buvo oficialiai paskelbta apie fondo \xc4\xafsteigim\xc4\x85. Pirmasis prezidentas\xc2\xa0\xe2\x80\x93 gynybos ministras Elihu Root, kuriam 1912\xc2\xa0m. paskirta Nobelio premija (Taikos)._NEWLINE_TTF finansavo taikos id\xc4\x97j\xc5\xb3 propagavim\xc4\x85 ir \xc4\xafvairius susijusius projektus.\n_START_SECTION_\nBibliotekos\n_START_PARAGRAPH_\nKarnegis siek\xc4\x97, kad kiekvienas \xc5\xbemogus gal\xc4\x97t\xc5\xb3 naudotis bibliotekomis ir gauti ger\xc4\x85 i\xc5\xa1silavinim\xc4\x85. Carnegie Corporation bei pats Karnegis 1889\xe2\x80\x931923 par\xc4\x97m\xc4\x97 1681 vie\xc5\xa1osios bibliotekos steigim\xc4\x85. I\xc5\xa1 viso paaukota apie 56 mln $, paremta 2.509 bibliotekos.\n_START_SECTION_\nMokslas\n_START_PARAGRAPH_\nKarnegis nor\xc4\x97jo Pitsburgo darbinink\xc5\xb3 vaikams \xc4\xafsteigti presti\xc5\xbein\xc4\x99 technikos mokykl\xc4\x85. Karnegio technologij\xc5\xb3 institutas (apsijung\xc4\x99s su Melono institutu dabar Carnegie Mellon University)) buvo \xc4\xafkurtas 1900\xc2\xa0m. \xc4\xaestatinis jo kapitalas buvo 10 mln. doleri\xc5\xb3.\n_START_SECTION_\nCarnegie Hall\n_START_PARAGRAPH_\n1887\xc2\xa0m. pavasar\xc4\xaf Niujorko simfonin\xc4\x97s muzikos draugijos (Symphony Society of New York) bei Oratorio Society of New York vadovas, 25-metis Valteris Damro\xc5\xa1as, sutiko Karneg\xc4\xaf laive kelion\xc4\x97s i\xc5\xa1 Niujorko \xc4\xaf London\xc4\x85 metu. Karnegis tuo metu vyko su savo \xc5\xbemona Louise Whitfield \xc4\xaf povestuvin\xc4\x99 kelion\xc4\x99\xc2\xa0\xe2\x80\x93 \xc4\xaf \xc5\xa0kotij\xc4\x85. Susidraugav\xc4\x99 Damro\xc5\xa1as ir Karnegis nupie\xc5\xa1\xc4\x97 Karnegio r\xc5\xabm\xc5\xb3 Carnegie Hall vizij\xc4\x85, kuri 1890\xc2\xa0m. buvo prad\xc4\x97ta \xc4\xafgyvendinti. Karnegis finansavo Koncert\xc5\xb3 r\xc5\xabm\xc5\xb3 statybas ir deng\xc4\x97 veiklos nuostolius. Carnegie Hall \xc5\xa1iuo metu yra viena i\xc5\xa1 pasaulinio garso muzikos scen\xc5\xb3.\n_START_SECTION_\nKarnegio korporacija Niujorke\n_START_PARAGRAPH_\nE. Karnegis 1911\xc2\xa0m. \xc4\xafsteig\xc4\x97 vie\xc5\xa1\xc4\x85j\xc4\xaf savo vardo fond\xc4\x85 \xe2\x80\x9eCarnegie Corporation of New York\xe2\x80\x9c, kurio kapitalas buvo 125 mln. doleri\xc5\xb3. Iki 1919\xc2\xa0m. pats jam ir vadovavo. Fondas veikia iki \xc5\xa1iol. Nuo \xc4\xafk\xc5\xabrimo buvo i\xc5\xa1leista apie 1,35 mlrd. doleri\xc5\xb3._NEWLINE_Apie 1922 metus Carnegie Endovement fondas i\xc5\xa1k\xc4\x97l\xc4\x97 u\xc5\xbedavin\xc4\xaf mokslininkams, kad \xc5\xa1ie nurodyt\xc5\xb3 b\xc5\xabdus, kaip galima lengviausiai pakeisti i\xc5\xa1 esm\xc4\x97s visuomen\xc4\x99, jos m\xc4\x85stym\xc4\x85, savivert\xc4\x99, po\xc5\xbei\xc5\xabr\xc4\xaf \xc4\xaf taut\xc4\x85, valstyb\xc4\x99. Nustatyta, jog lengviausia tai pasiekti galima \xc5\xa1iais b\xc5\xabdais: sukeliant kar\xc4\x85 ir pakei\xc4\x8diant (tautos, valstyb\xc4\x97s) istorij\xc4\x85.'